Temeljem članka 42. Zakona o lokalnim porezima (Narodne novine, broj 115/16, 101/17, 114/22 i 114/23) i članka 39. Statuta Grada Pula - Pola (Službene novine - Bolletino ufficiale Pula - Pola, broj 7/09, 16/09, 12/11, 1/13, 2/18, 2/20, 4/21 i 5/21), Gradsko vijeće Grada Pula - Pola na sjednici održanoj dana \_\_\_\_\_\_\_\_\_\_ 2023. godine donosi

**O D L U K U**

**o lokalnim porezima Grada Pula - Pola**

#####  I OPĆE ODREDBE

Članak 1.

# Ovom se Odlukom utvrđuje visina stope poreza na potrošnju, visina poreza na kuće za odmor, što se smatra javnom površinom, visina, način i uvjeti plaćanja poreza na korištenje javnih površina te nadležno porezno tijelo za utvrđivanje i naplatu poreza koji pripadaju Gradu Pula - Pola.

#  *II LOKALNI POREZI*

 Članak 2.

 Grad Pula - Pola uvodi sljedeće poreze:

 1. porez na potrošnju,

 2. porez na kuće za odmor,

 3. porez na korištenje javnih površina.

 *1. Porez na potrošnju*

Članak 3.

 Porez na potrošnju plaća se po stopi od 3%.

  *2. Porez na kuće za odmor*

Članak 4.

Porez na kuće za odmor plaća se u iznosu od 5,00 eura/m² korisne površine kuće za odmor.

*3. Porez na korištenje javnih površina*

Članak 5.

 Javnom površinom u smislu ove Odluke smatraju se ulice, trgovi, igrališta, nogostupi, parkovi, zelene površine, kao i svi ostali prostori u vlasništvu ili pod upravom Grada Pula - Pola čije je korištenje namijenjeno svima i pod jednakim uvjetima.

 U dvojbi što se smatra javnom površinom mjerodavne su odredbe Odluke o komunalnom redu Grada Pula - Pola.

 Porez na korištenje javnih površina na području Grada Pula - Pola plaćaju pravne i fizičke osobe kojima je upravno tijelo Grada Pula - Pola nadležno za poslove upravljanja imovinom izdalo Rješenje o porezu na korištenje javne površine kojim se odobrava korištenje javne površine.

Rješenjem o porezu na korištenje javne površine utvrđuju se:

* podaci o korisniku javne površine,
* visina poreza na korištenje javne površine,
* uvjeti plaćanja i instrumenti osiguranja plaćanja te
* prava i obveze korisnika javne površine (uvjeti korištenja, tip opreme, podaci o lokaciji, površini i namjeni, podaci o vremenu na koje se izdaje rješenje i sl.).

Članak 6.

 Javne površine u Gradu Pula - Pola predviđene za postavu urbane opreme razvrstavaju se u zone, sukladno grafičkom prikazu koji čini sastavni dio ove Odluke, kako slijedi:

* **Zona visoke frekventnosti unutar I. Zone** koja obuhvaća: Forum, Trg Portarata, Kapitolinski trg, Danteov trg, Narodni trg, Giardine, Ulicu Sergijevaca, Kandlerovu ulicu, Flanatičku ulicu, Fontičku ulicu, Ciscuttijevu ulicu, Veronsku ulicu, Maksimijanovu ulicu, Clerisseauovu ulicu, Ulicu Porta Stovagnaga, odnosno dijelove grada obojane u grafičkom prilogu žutom bojom,
* **I.** **Zona** obuhvaća ulice kao i dijelove grada u grafičkom prilogu obojane plavom bojom,
* **II.** **Zona** obuhvaća ulice kao i dijelove grada u grafičkom prilogu obojane crvenom bojom,
* **III.** **Zona** obuhvaća ulice kao i dijelove grada koji nisu obuhvaćeni zonama I. i II.

Članak 7.

 Korištenje javne površine ne može se odobriti podnositelju zahtjeva koji nije u cijelosti podmirio sva dospjela dugovanja prema Gradu Pula - Pola.

**Korištenje javnih površina postavljanjem kioska ili drugog montažnog objekta**

Članak 8.

 Porez na korištenje javnih površina za postavljanje kioska ili drugog montažnog objekta utvrđuje se u eurima kako slijedi:

|  |  |
| --- | --- |
| Djelatnost/namjena | Mjesečni iznos poreza u eurima po objektu |
| Zona visoke frekventnosti unutar I. Zone | I. Zona  | II. Zona | III. Zona |
| trgovinska djelatnost | 700,00 | 560,00  | 448,00  | 358,00 |
| ugostiteljska djelatnost | 900,00  | 720,00  | 576,00  |
| bankarstvo, lutrija, kladionice | 1.500,00 |

Dosadašnji korisnici javnih površina na kojim su postavljeni kiosci zadržavaju prava utvrđena ranijim odobrenjem te će se istima temeljem ove Odluke izdati Rješenje o porezu na korištenje javne površine.

 Grad Pula - Pola može odobriti stupanje u prava i obveze dosadašnjeg korisnika, odnosno obveznika, njegovim pravnim sljednicima, pod uvjetom da nastave obavljati istu djelatnost te da su podmirena sva dospjela dugovanja koja je prednik imao prema Gradu Pula - Pola.

**Korištenje javnih površina postavljanjem ugostiteljskih terasa**

Članak 9.

 Porez na korištenje javnih površina za postavljanje ugostiteljskih terasa utvrđuje se u eurima kako slijedi:

|  |  |
| --- | --- |
| Vrsta ugostiteljske terase s obzirom na razdoblje postavljanja | Mjesečni iznos poreza u eurima po m² |
| Zona visoke frekventnosti unutar I. Zone | I. Zona  | II. Zona | III. Zona |
| godišnja (stalna)(01.01. - 31.12.) | 20,00  | 16,00  | 13,00  | 10,00  |
| sezonska(01.04. - 30.09.) | 30,00  | 24,00 | 20,00  | 16,00  |

Rješenje o porezu na korištenje javne površine za postavljanje ugostiteljske terase može se izdati:

* za razdoblje od 01.01. do 31.12. (stalna terasa) za ukupnu površinu terase ili umanjenu površinu terase, i to umanjenu za najviše 50% od ukupne površine terase, koja je predviđena Planom rasporeda ugostiteljskih terasa, u izvansezonskom razdoblju (studeni, prosinac, siječanj, veljača i ožujak), s time da se mogućnost umanjenja površine stalne terase za 50% odnosi samo na dio terase koji je od osi najduže stranice terase najudaljeniji od ulaza u ugostiteljski objekt,
* za razdoblje od 01.04. do 30.09. (sezonska terasa) za ukupnu površinu terase predviđene Planom rasporeda ugostiteljskih terasa.

 U iznimnim i opravdanim situacijama moguće je odrediti i drugačije vremensko razdoblje korištenja od utvrđenog u ovom članku, o čemu odlučuje Gradonačelnik na prijedlog upravnog tijela Grada Pula - Pola nadležnog za poslove upravljanja imovinom.

**Korištenje javnih površina postavljanjem privremenih objekata**

Članak 10.

 Porez na korištenje javnih površina za postavljanje privremenih objekata utvrđuje se u eurima kako slijedi:

|  |  |  |
| --- | --- | --- |
| Privremeni objekt | Vrsta objekta/namjena | Iznos u eurima/ način obračuna/razdoblje |
| pokretna naprava | privremene građevine i pokretne naprave za potrebe ugostiteljstva (šatori, točionici, šankovi i slično) | 5,00/po m²/dan |
| objekti za prigodnu prodaju i ugostiteljsku djelatnost povodom blagdana | 10,00/po m²/dan |
| izlaganje i prodaja knjiga | 2,00/po m²/dan |
| kolica, izložbeni eksponat | 11,00/po m²/dan |
| uslužna naprava | naprava (pult) za prodaju pića i sladoleda, pečenje plodina, kokica, palačinki i slično | 20,00/po m²/dan/ |
| naprava za promidžbene svrhe i slično | 210,00/po napravi/mjesečno |
| specijalno vozilo za ugostiteljstvo i slično | 120,00/po vozilu/dan |
| ambulantna prodaja | 90,00/po objektu/dan |
| bankomati(samostojeći) | Zona visoke frekventnosti unutar I. Zone | 220,00/po objektu/mjesečno |
| I. Zona  | 190,00/ po objektu/ mjesečno |
| II. Zona | 160,00/ po objektu/mjesečno |
| III. Zona | 130,00/ po objektu/mjesečno |
| samostojeći telekomunikacijski razvodni ormarić i sl. | 80,00/po objektu/mjesečno |
| automatski uslužni uređaji | 100,00/po objektu/mjesečno |
| e-romobili, e-bicikle i slično | 35,00/po sredstvu/godišnje |
| štandovi površine zauzimanja do 4,00 m²(montažni/prenosivi) | prodaja voća, povrća, jaja, tekstila i slično | 400,00/po štandu/mjesečno |
| cvijeće, svijeće i slično | 400,00/po štandu/mjesečno |
| suveniri, numizmatika, slike i slično | 600,00/po štandu/mjesečno |
| stolić za tetoviranje, ukrašavanje tijela i slično | 600,00/po štandu/mjesečno |
| portretiranje i slično | 400,00/po štandu/mjesečno |
| Za štandove površine zauzimanja veće od 4,00 m² (montažni/prenosivi) porez na korištenje javne površine se obračunava u mjesečnom iznosu od 100,00 eura po svakom dodatnom m² površine. |

**Korištenje javnih površina postavljanjem reklamnih predmeta**

Članak 11.

 Porez na korištenje javnih površina za postavljanje reklamnih predmeta utvrđuje se u eurima kako slijedi:

|  |  |  |
| --- | --- | --- |
| Reklamni predmet | Iznos poreza u eurima | Način obračuna/razdoblje |
| transparent, reklamna zastava | 14,00  | po m²/dnevno |
| reklamni naziv | 10,00  | po m²/dnevno  |
| slobodnostojeći reklamni pano | pojedinačni | 60,00  | po panou/mjesečno |
| skupni | 40,00  | po panou/mjesečno |
| prijenosni |  6,00  | po m²/dnevno  |
| reklamni sadržaji na pročeljima građevina, urbanoj opremi i sl. | 40,00  | po m²/mjesečno |
| reklamni jumbo pano | do 15 m² | 75,00  | po stranici/ mjesečno |
| > od 15 m² | 150,00  |
| > od 27 m² | 225,00  |
| reklamni ormarić, reklamna vitrina, reklamni uređaj | 40,00  | po objektu/mjesečno |
| reklamni logo | 30,00  | po m²/mjesečno |
| reklamna tenda | 14,00  | po m²/dnevno |
| reklamni stup - totem | 110,00  | po reklamnom stupu/mjesečno |
| reklamna ograda, reklama na zaštitnoj ogradi gradilišta, reklama na zaštitnom platnu građevinske skele | 5,00  | po m²/mjesečno |

**Ostala korištenja javnih površina**

Članak 12.

 Porez na korištenje javnih površina za ostala korištenja javnih površina utvrđuje se u eurima kako slijedi:

|  |  |
| --- | --- |
| Organiziranje zabava i manifestacija | Iznos u eurima/način obračuna/razdoblje |
| zabavni park, cirkus, postavljanje montažnih pozornica, bina i slično | 4,00/po m²/dan |
| ulični zabavljači (svirači, pantomima, mađioničari, artisti i slično) | 15,00/dan |
| prezentacija proizvoda i usluga i slično | 20,00/po m²/dan |
| distribucija letaka i promidžbenih materijala | 100,00/dan |
| organizacija gradilišta, postava skela na javnu površine i odlaganje građevinskog materijala na javnu površinu | 0,70/po m²/dan |
| smještaj kontejnera za potrebe gradilišta i slično | 12,00/po kontejneru/dan |
| snimanje filma | 600,00/dan |
| snimanje filma u starogradskoj jezgri | 1.200,00/dan |
| snimanje reklamnog spota | 1.200,00/dan |
| snimanje reklamnog spota u starogradskoj jezgri | 2.000,00/dan |
| komercijalno fotografiranje | 400,00/dan |
| političko djelovanje – postavljanje pokretnih naprava | 7,00/po m²/dan |
| referendum | 0,20/po m²/dan |

Članak 13.

 Pojmovi koji se koriste u smislu poreza na korištenje javnih površina definirani su i opisani Odlukom o komunalnom redu Grada Pula - Pola te drugim aktima koji se donose na temelju navedene Odluke.

Članak 14.

 Porez na korištenje javnih površina utvrđen ovom Odlukom, za javne površine koje se na korištenje daju putem javnog natječaja, smatra se početnim porezom.

 Način i postupak provođenja javnog natječaja propisuje se posebnom odlukom.

Članak 15.

 Porez na korištenje javnih površina ne plaća se za organiziranje manifestacija i pratećih aktivnosti koje se financiraju iz Proračuna Grada Pula - Pola, kao ni za vjerske, humanitarne, kulturne, sportske i ekološke manifestacije od značaja za Grad Pula - Pola te u slučajevima kada se javna površina koristi za potrebe Grada Pula - Pola.

 *III PROVEDBENE ODREDBE*

Članak 16.

Nadležno porezno tijelo za utvrđivanje i naplatu poreza na potrošnju i poreza na kuće za odmor je upravno tijelo nadležno za poslove financija Grada Pula - Pola.

Nadležno porezno tijelo za utvrđivanje i naplatu poreza na korištenje javnih površina je upravno tijelo u čijoj su nadležnosti poslovi upravljanja imovinom Grada Pula - Pola.

####  IV PRIJELAZNE I ZAVRŠNE ODREDBE

Članak 17.

Stupanjem na snagu ove Odluke prestaje važiti Odluka o lokalnim porezima Grada Pula - Pola (Službene novine - Bollettino ufficiale Pula - Pola, broj 05/17, 12/17, 19/20 i 22/21).

Članak 18.

 Ova Odluka objavit će se u Narodnim novinama i Službenim novinama - Bolletino ufficiale Pula - Pola, a stupa na snagu 1. siječnja 2024. godine.

KLASA:

URBROJ:

PULA - POLA,

**GRADSKO VIJEĆE GRADA PULA - POLA**

**PREDSJEDNICA**

**Marija Marković-Nikolovski**